**Azərbaycan Avtomobil Yolları Dövlət Agentliyi tərəfindən**

**2018-ci il ərzində yerinə yetirilmiş işlər**

Prezident İlham Əliyevin sədrliyi ilə 2018-ci il 10 yanvar tarixində keçirilən Azərbaycan Respublikası Nazirlər Kabinetinin 2017-ci ilin sosial-iqtisadi inkişafının yekunlarına və qarşıda duran vəzifələrə həsr olunan iclasında, dövlət başçısı iqtisadiyyatın bütün sahələri ilə yanaşı, respublikanın avtomobil yollarında yerinə yetirilən işlərdən də danışmış, 500 yaşayış məntəqəsini əhatə edən 1300 km uzunluğunda yol salındığını, bunun çox böyük göstərici olduğunu xüsusi olaraq vurğulamış və 2018-ci ildə agentlik qarşısında ən azı 600 kəndi birləşdirəcək 2000 km-dən çox avtomobil yolu çəkilməsi kimi çox məsuliyyətli tapşırıq qoymuşdu.

Bu mühüm dövlət tapşırığı Azərbaycan Avtomobil Yolları Dövlət Agentliyi tərəfindən uğurla yerinə yetirildi!

**2018-ci il üçün tərtib edilmiş “Tədbirlər Planı”na uyğun olaraq, respublikanın 54 rayonunda, Bakı və Sumqayıt şəhərində 90 layihə başa çatıb.** Bura **10** respublika əhəmiyyətli, **64** kəndlərarası, **11** Bakı şəhərinin qəsəbələrarası və **2** ümumşəhər əhəmiyyətli avtomobil yolu layihələri, həmçinin **2** körpü və **1** avtomobiltunelinin tikintisi işləri daxildir.

Azərbaycan Avtomobil Yolları Dövlət Agentliyinin kollektivi tərəfindən **2018-ci il** ərzində uzunluğu **2042.3** km olan ümumi istifadədə olan avtomobil yolları, Bakı şəhəri və onun qəsəbələrinin avtomobil yolları, prospekt və küçələr tikilmiş, yenidən qurulmuş və təmir olunmuşdur:

* **Respublika əhəmiyyətli - 517.6 km;**
* **Yerli əhəmiyyətli - 1369.7 km*;***
* **Bakı şəhər yolları - 155 km.**

Yol təsərrüfatının inkişafı ilə bağlı qəbul edilmiş proqramlar çərçivəsində aparılan islahatlar nəticəsində, **1 yanvar 2019-cu il** tarixinə birinci texniki dərəcəli avtomobil yollarının uzunluğu artaraq **909.5 km** olmuşdur.

Respublikamızın ümumi istifadədə olan avtomobil yollarında **33** körpü, **29** yol ötürücüsü, **4** tunel tikilmiş, **10** körpü isə təmir edilmişdir.

Prezident İlham Əliyev ümumilikdə **2018-ci il** ərzində tikintisi başa çatan layihələrdə daxil olmaqla **40** dəfə avtomobil yolu və yol qurğularının açılış, təməlqoyma və tanışlıq mərasimlərində iştirak etmiş, öz dəyərli tövsiyə və tapşırıqlarını vermişdir.

- Fevral ayının 27-də uzunluğu 26 km olan Mingəçevir-Bəhramtəpə avtomobil yolunun əsaslı şəkildə yenidən qurulan 26 kilometrlik Aran-Qarağacı hissəsi;

- Mart ayının 25-də Bərdə rayonunda uzunluğu 25 km olan Yeni Daşkənd-Umudalılar avtomobil yolu;

- May ayının 4-də Xızı rayonunda uzunluğu 5 km olan Giləzi-Xızı yolunun 34-cü kilometrliyindən ayrılan və əsaslı şəkildə yenidən qurulan Fındığan kəndinədək olan yol;

- May ayının 4-də Xaçmaz rayonunda uzunluğu 29 km olan Çarxı-Qalağan-Hacılar-Xanlıqoba-Sayad-Məmmədxanlı avtomobil yolu;

- May ayının 4-də uzunluğu 24 km olan Gəndob-Xaçmaz-Yalama-Rusiya Federasiyası ilə dövlət sərhədi avtomobil yolunun 24-48 kilometrlik hissəsini təşkil edən Xaçmaz-Xudat avtomobil yolu;

- May ayının 7-də “Bakı Olimpiya Stadionundan Heydər Əliyev prospektinə keçid – müxtəlif səviyyəli yol qovşağı”;

- İyun ayının 5-də Goranboy rayonunda uzunluğu 20 km olan Dəliməmmədli-Muzdurlar-Qırıqlı avtomobil yolu;

- İyun ayının 5-də Goranboy rayonunda uzunluğu 14 km olan Dəliməmmədli-Quşçular-Fəxralı-Qurbanzadə avtomobil yolu;

- Avqust ayının 25-də İsmayıllı rayonunda uzunluğu 9,0 km olan Muğanlı-İsmayıllı avtomobil yolunun 27-ci km-dən ayrılan Mingə-Keyvəndi-Şəbiyan-Bəhliyan avtomobil yolu;

- Avqust ayının 25-də İsmayıllı rayonunda uzunluğu 14 km olan Qaraməryəm-İsmayıllı-Şəki avtomobil yolunun 5-ci km-də ayrılan Kürdmaşı-Kəlbənd-Girk avtomobil

yolu;

* Avqust ayının 26-da uzunluğu 22 km olan Dəmirçi-Lahıc avtomobil yolu;

-Sentyabr ayının 18-də Biləsuvar rayonunda uzunluğu 15,4 km olan Zəhmətabad-Bəydilli-Xırmandallı-Əliabad avtomobil yolu;

-Sentyabr ayının 18-də Masallı rayonunda uzunluğu 24,7 km olan Şatıroba-Hişkədərə-Miyankü-Kubin-Birinci-Səmidxanlı-Xallıcalı-Eminli-Məmmədxanlı avtomobil yolu;

-Sentyabr ayının 18-də Ələt-Astara-İran İslam Respublikası ilə dövlət sərhədi avtomobil yolunun uzunluğu 24,8 km olan Salyan-Şorsulu, uzunluğu 30,1 km olan Şorsulu-Cəlilabad və uzunluğu 39,2 km olan Lənkəran-Astara hissələri;

-Oktyabr ayının 11-də Quba rayonunfs uzunluğu 33 km olan İdrisqışlaq – Xaspolad – Zərqava – Aspərəsti avtomobil yolu;

-Oktyabr ayının 11-də Quba və Xaçmaz rayonlarının birləşdirən uzunluğu 22 km olan R -4 Quba – Xaçmaz avtomobil yolunun yenidən qurulması barədə məlumat verildi;

-Oktyabr ayının 15-də Lənkəran rayonu ərazisində yerləşən ümumi uzunluğu 22 km olan Hirkan – Daşdatük – Biləsər avtomobil yolu;

-Oktyabr ayının 15-də Astara rayonunda uzunluğu 11 km olan Ojakəran – Tüləküvan – Təngərüd avtomobil yolu;

-Oktyabr ayının 15-də Lerik rayonunda uzuluğu 26 km olan Piran – Hamarat – Vıjaker avtomobil yolu;

-Oktyabr ayının 22-də Mingəçevir – Bəhrəmtəpə avtomobil yolunun 112 km-lik hissəsi olan Qarağacı – Bəhrəmtəpə avtomobil yolu;

- Oktyabr ayının 22-də Hacıqabul – Bəhrəmtəpə - Mincivan avtomobil yolunun 64 kilometr uzunluğunda Bəhrəmtəpə - Horadiz hissəsi;

-Oktyabr ayının 22-də İmişli rayonunun uzunluğu 23 km olan İmişli – Otuziki – Qaraqaşlı avtomobil yolu;

-Oktyabr ayının 22-də İmişli rayonunda uzunluğu 14 km olan İmişli – Yalavac – Axıcanlı – Rəsullu – Şahverdili – Bəhrəmətəpə avtomobil yolu;

-Noyabr ayının 5-də Ağdam rayonunda ümumi uzunluğu 25,3 km olan Quzanlı – İmamqulubəyli-Orta Qərvənd-Xındırıstan, ümuni uzunluğu 25.3 km olan Əfətli – Hacıturalı-Həsənxanlı avtomobil yolları;

- Noyabr ayının 5-də Tərtər – Hindarx avtomobil yolunun 18-41-ci kilometr və Ağdam –Hindarx-Ağcabədi avtomobil yolunun 23-37 kilometr (ümumi uzunlu 37 km) hissələri;

-Noyabr ayının 5-də Ağcabədi rayonunda ümumi uzunluğu 18,0 km olan Hacıbədəli-Pərioğulları-Təzəkənd avtomobil yolu;

- Dekabr ayının 24-də “Ağ şəhərdə” uzunluğu 1,4 km olan avtomobil yolları;

-Dekabr ayının 26-da uzunluğu 1,3 km olan Bakı şəhəri Xarici Dairəvi avtomobil yolunu A. M. Şərifzadə küçəsi ilə birləşdirən yeni avtomobil yolu;

-Dekabr ayının 28-də uzunluğu 2,7 km olan Bakı şəhəri Ziya Bünyadov prospekti ilə Balaxanı-Binəqədi şosesini birləşdirən avtomobil yolu (Böyükşor küçəsi).

Qeyd olunan layihələrin həyata keçirilməsi nəticəsində **920** yaşayış məntəqəsində yaşayan **2.2** milyon nəfər əhalinin rahat avtomobil yollarından istifadə edərək tədarük etdikləri kənd təsərrüfatı məhsullarını (pambıq, barama, tütün və. s) və meyvə-tərəvəzi qısa vaxt ərzində istədikləri ünvanlara çatdırmağa imkan verib.

**Nəqliyyatın hərəkətinin təhlükəsizliyi ilə bağlı həyata keçirilən**

**tədbirlər**

2018-ci il ərzində Bakı şəhərində və respublikanın ümumi istifadədə olan avtomobil yollarında 4205 yol nişanları, 28792 siqnal dirəkləri, 16100 pm əyrixətli tirlər quraşdırılmış və bərpa edilib, 1286.5 min m2 həcmində yolların boya ilə xətlənməsi işləri yerinə yetirilib.

**Maddi-Texniki bazanın gücləndirilməsi**

2018-ci il ərzində AAYDA-nin maddi-texniki bazasını gücləndirmək məqsədilə 221 adda maşın və mexanizmlər alınıb. Belə ki, 16 avtoqreyder, 8 ədəd asfaltdöşəyən, 16 təkərli ekskovator, 12 yük maşını, 21 yol süpürmə texnikası, 21 yükləyici, 16 yükünü özü boşaldan,10 qum-duz səpən, 7 avtobus, 9 əyrixətli tirləri yumaq üçün avtomobil, 3 küçə işıqlandırma sisteminə qulluq üçün avtomobil, 3 evakuator, 6 ot biçən, 4 qoşqu, 6 yol təmir maşını, 1 asfalt yonan Frez, 10 çat dolduran texnika, 10 PİKAP (UAZ markalı), 12 yük-sənişin avtomobili, 5 yüksək təzyiqli su ilə təmizləmək üçün texnika, 4 qar təmizləyən, 13 qoşa silindirli vibratorlu vərdənə, 8 pnevmatik təkərli vərdənə alınaraq məhdud məsuliyyətli cəmiyyətlərin istifadəsinə verilib.

**Ekologiya və yaşıllaşdırma**

2018-ci ildə isə 86543 ədəd, ümumilikdə 568.6 hektar ərazidə 341156 ədəd müxtəlif növ ağac və kol bitkisi əkilib.